Armstrong Siddeley Genet Major

**Armstrong Siddeley Genet Major** – penkių (vėliau – septynių) cilindrų, vienaeilių oru aušinamų radialinių orlaivių variklių šeima, suprojektuota ir 1928 m pradėta gaminti Didžiosios Britanijos įmonėje „Armstrong Siddeley“. Variklis buvo 1926 m. sukurto lengviems lėktuvams skirto 5 cilindrų modelio „Armstrong Siddeley Genet" modifikacija. Priklausomai nuo modelio jis išvystydavo 105–160 AG (78-120 kW) galią.

Britų Karališkosiose oro pajėgose naudota septynių cilindrų versija buvo vadinama „Civet I"**.** Įmonės viduje ši variklių šeima buvo vadinama „katinine“ (angl. *feliform*), nes komerciniai pavadinimai „Genet“ ir „Civet“ yra kačių šeimos mėsėdžiai gyvūnai (liet. geneta ir civeta).

Lietuvoje šis variklis buvo montuojamas į pilotų mokymui skirtus lėktuvus ANBO 51 ir ANBO VI (antros serijos).

## Variantai ir jų naudojimas

### Genet Major I
Genet Major 1 – penkių cilindrų 105 AG (78 kW) galios variklis, galingesnė Genet I modifikacija su didesniu cilindrų skerspjūviu ir didesne stūmoklių eiga.

* Avro Avian
* Avro 619
* Avro 624
* Avro 638 Club Cadet
* Cierva C.19 Autogiro
* Civilian Coupé
* FMA AeC.1
* KOD-1 (pirmosios serijos)
* Saro Cutty Sark
* Southern Martlet
* Westland IV

### Genet Major 1A (Civet I)
Genet Major 1A (arba, karinis pavadinimas, – Civet I) – septynių cilindrų Genet Major I modifikacija, išvystanti nominalią 145 AG (108 kW) galią.

* ANBO V (antros serijos)
* Avro Avian
* Avro 643 Cadet
* Avro 671 Rota
* Cierva C.30A
* RWD-6 (nenurodytas 7 cilindrų Genet Major potipis)
* Saro Cutty Sark
* SEA-1
* Westland Wessex

### Genet Major III
Analogiškas Genet Major IA, tik su lietomis vožtuvų valdymo svirtimis.

### Genet Major IV
Genet Major IA su propelerio reduktoriumi, išvystantis 160 AG (120 kW) galią.

* ANBO 51
* ANBO VI (antros serijos, 1934 m.)

## Lietuvoje
„Genner Major IV" buvo montuojami į A. Gustaičio konstrukcijos ANBO 51 ir ANBO VI (antros serijos, 1934 m.). Šie varikliai buvo brangesni nei abiejų konstrukcijų pirmosiose serijose iš pradžių naudoti čekoslovakiški 63 kW (85 AG) galios „Walter Vega I" (ANBO V prototipas) ir 82 kW (110 AG) galios „Walter Venus" (ANBO V pirmoji serija) bei amerikietiški 180 AG galios „Curtiss R-600 Challenger" (ANBO VI), tačiau pasižymėjo patikimesniu veikimu nei čekoslovakiški ir mažesne vibracija nei amerikietiški analogai. 

1934-1940 m. ANBO V buvo skraidoma labai daug, vidutiniškai apie 220 valandų per metus: pagal išskraidytas valandas tai buvo labiausiai naudotas lėktuvas Lietuvoje. Ilgalaikės eksploatacijos Lietuvos karo aviacijoje metu „Genet Major“ pasižymėjo patikimumu: J. Dovydaitis pasakojo, jog lakūnai neprisiminė atvejo, kad "Genner Major IV" būtų sustojęs ore.

## Išlikę egzemplioriai

* Skrydžiams tinkamas originalus „Armstrong Siddeley Genet Major“ yra sumontuotas Didžiosios Britanijos Old Warden mieste įsikūrusiai „Shuttleworth Collection“ priklausančiame lėktuve „Southern Martlet“ (Reg. Nr. G-AAYX).

* „Armstrong Siddeley Genet Major 1A“ yra sumontuotas vieninteliame išlikusiame civilinės paskirties 1931 m. pagamintame „Civilian Coupe 02“ (Reg. Nr. G-ABNT). Lėktuvas yra tinkamas skraidyti ir priklauso „Shipping and Airlines Ltd“, įsikūrusiai Anglijoje, Biggin Hill oro uoste.

## Eksponuojami varikliai

* „Armstrong Siddeley Genet Major IA“ eksponuojamas britų Karališkųjų oro pajėgų muziejuje Kosforde.
* Armstrong Siddeley Genet Major IV eksponuojamas Lenkijos aviacijos muziejuje Krokuvoje.
* Aviacijos paveldo muziejus (Vakarų Australija) 

## Techniniai duomenys („Genet Major IA“ / „Civet I“)

### Bendrosios charakteristikos

* **Tipas:** 7 cilindrų oru aušinamas vienaeilis žvaigždinis variklis
* **[[Vidaus degimo variklio cilindro skersmuo|Cilindro skersmuo]]:** 4,25 colio (107,95 mm)
* **[[Vidaus degimo variklio stūmoklio eiga|Stūmoklio eiga]]:** 4,5 colio (114,3 mm)
* **Darbinis tūris:** 452,01 kubinio colio (7407 cm³)
* **Ilgis:** 38,8 colio (985,5 mm)
* **Skersmuo:** 38,15 colio (970 mm)
* **[[Variklio sausas svoris|Sausas svoris]]:** 327 svaro (148 kg)
### Komponentai

* **Vožtuvų valdymas:** viršutinis lėkštinis vožtuvas
* **Kuro tipas:** 77 oktanų benzinas
* **Aušinimo sistema:** aušinamas oru
* **Reduktorius:** tiesioginė pavara, į kairę besisukantis traukiantis propeleris

### Galios rodikliai

* **Galia:** 165 AG (123 kW) esant 2 425 aps./min. jūros lygyje
* **[[Suspaudimo laipsnis]]:** 5:1
* **[[Specifinė galia]]:** 0,82 kW/kg

## Bibliografija
* (RU) ANBO VI, Большая авиационная энциклопедия "Уголок неба", Airwar.ru
* (EN) Gunston, Bill (1986). World Encyclopedia of Aero Engines. Wellingborough: Patrick Stephens. p. 18.
* (EN) Lumsden, Alec. British Piston Engines and their Aircraft. Marlborough, Wiltshire: Airlife Publishing, 2003. . 
* (LT) Ramoška, Gytis, ANBO-V, Plieno Sparnai Nr. 8, 2006 m.,

## Išnašos